text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
وأول ما بدأ التجربة، وحس بالشحنة الكهربية، اتأكدت نظريته على طول، البرق ما هو إلا كهربا. "فرانكلين"، يا عزيزي، هيقدّم للعالم مانع الصواعق، Lightning Rods، قضيب حديدي طويل بيتحط فوق المباني، بيعمل حاجة عبقرية جدًا، بيمتص الكهربا من السحب، وبيمنع البرق إنه يوصل للأرض، فيكهربها ويدمر الدنيا! "فرانكلين"، يا عزيزي، | Statement | Khaleeji | 225 |
مش مشهور بس باختراعاته... "، مش دا اللي هو واحد من مؤسسين ؟ ولّا دا تشابه أسماء، زي الكابتن والفنان ؟" لأ، يا عزيزي، احنا بنتكلم عن نفس الشخص. "بنيامين فرانكلين" في نفس هذا الوقت كان مشهور باعتباره واحد من الآباء المؤسسين لـ"الولايات المتحدة الأمريكية"، ودا هيخلّي الملك البريطاني مقلق | Question | Masri | 204 |
من استخدام الاختراع بتاعه، لأن "بنيامين فرانكلين" على الورق كدا متمرد على التاج البريطاني. خلّيني أقولّك، يا عزيزي، معلومة كدا على جنب، إن الأسطول البريطاني في الحروب النابليونية، خسرله بتاع 220 سفينة، ما ماتوش، يا عزيزي، في الحرب، ماتوا متكهربين! خسر السفن بصعقات البرق، خسروا السفن بتاعتهم، لأنهم كانوا خايفين | Question | Masri | 222 |
يستعملوا اختراع واحد أمريكي متمرد عليهم. مش محتاج أقولّك، يا عزيزي، إن اختراع "فرانكلين" هيغزو العالم كله، وهيكون بداية فهم ظاهرة مخيفة فضلت لفترة طويلة معجزة، الناس فاكراها معجزة، حاجة خارقة للعادة، اللي هي البرق، "فرانكلين" جه قالّنا: "البرق يا جماعة اللي انتم بتشوفوه دا، ومستغربين هو بييجي ليه، وبيبقى | Statement | Masri | 238 |
بالقوة دي ازاي، حاجة عادية جدًا، دا كهربا." الناس لقت لمّا جربوا الاختراع بتاعه إنه بالفعل بيحميهم وبيحمي مبانيهم. "ثانية واحدة يا ، معقولة فكرة زي دي تحتاج قرون، عشان نوصل للقرن الـ18 في زمن حديث، عشان نجربها فيه؟!" الحقيقة، يا عزيزي، الإنسان من ساعة ما جه على الأرض، وهو | Question | Masri | 202 |
عمره ما بطّل يجرب، عايش عمّال يفعّص في الكوكب، بس أحيانًا عشان يجرب، بيكون الموضوع أصعب وأكبر منه كإنسان يعني، ظاهرة زي البرق، زي ما قُلتلك، فولتاتها عالية، قوية، كبيرة، مدمرة، فهنا، التعبير الأول اللي بيطلع، بيبقى المعجزة، باعتبارها تفسير قادر يطمن الإنسان، "يا إنسان، ما تقلقش، دي حاجة نقدر | Statement | Khaleeji | 214 |
نتنبأ بيها ونتوقعها، بل وكمان، نحمي نفسنا منها." على حسب كلام البيولوجي "ديفيد بالتيمور"، الحائز على جائزة "نوبل"، فالعِلم هو إن انت توصل لنتايج، ولكن لو ما وصلتش بقى لفهم معيّن لظاهرة معيّنة، فدا مش معناه إنها خارقة للطبيعة، أو إنها معجزة، معناه إن انت لسة فهمك محدود للنتايج اللي | Statement | Masri | 216 |
قُدّامك، دايمًا فيه تفسير لكل حاجة، حتى لو انت لسة ما وصلتلهوش، وانت كإنسان يجب أن تكون متواضع، إن انت تدرك دا. طبعًا، يا عزيزي، دا يبدو كلام عبقري جدًا في هذا العصر، لكن الإنسان في العصور القديمة ما كانش حائز على "نوبل"، وإنما تاريخيًا كان بيواجه ظواهر مرعبة زي | Statement | Khaleeji | 201 |
البرق كدا، ممكن تـ...! - "إيه؟!" - تـ...! عمك الإنسان القديم كان قاعد في الغابة بتاعته، لا بيه ولا عليه، قُدّامه طبق البُقسماط، بيتابع "القاهرة والناس"، فجأة، تجيله صاعقة من السما، تحرقله المدينة بالكامل، برق عشوائي قادر إنه يبخر غابة كاملة! هنا، الإنسان القديم لو ما فكرش في البرق دا، | Question | Khaleeji | 201 |
باعتباره جزء من سلاح كيان عاقل أكبر منه بيحرسه، هنا، الإنسان ممكن يتجنن! لو دي مش مطرقة "ثور"، أمّال دا يبقى إيه؟! عشان كدا، المعجزة كانت بتسدّ فراغات كتير، في فهمنا للعالم، لحد ما تظهر تجربة تشرحهالنا. لو فكرنا في أبسط عنصر، زي النار مثلًا، هنلاقي إن البشر قابلوها من | Question | Masri | 197 |
مليون ونُص سنة في "أفريقيا"، ولكنهم غالبًا قابلوها باعتبارها معجزة أسطورية، قادرة تدمر وتبيد أي حاجة قُدّامها، زي تصوُّر مثلًا الرومان عن إلههم إله النار "فولكان"، اللي كان حدّاد شاطر قادر إنه يسيطر على النار، ويعمل منها أسلحة، كأنه بيعبّر عن حلم البشر وبيجسّده، حلم السيطرة على قوة كونية، صعب | Statement | Masri | 219 |
جدًا التعامل معاها. النار، يا عزيزي، حاجة موجودة من تقريبًا مليون وُنص سنة، خلّيني أقولّك إن أقرب مصدر مُسجَّل لامتى البشر قرروا إن هما يولّدوا نار بنفسهم عن طريق إن هما يحكّوا، بيرجع لحوالي 40 ألف سنة، بينما بقى تجربة البشر في التحكم بالنار، عشان يستخدموها مثلًا في حاجة زي | Statement | Masri | 206 |
الإضاءة مثلًا، الحاجات بقى اللي زي الشوي، وإننا نخوّف الحيوانات المفترسة، إن احنا نولعلهم نار بالليل كدا، الكلام دا كله بيرجع لـ7000 سنة بس. شايف، يا عزيزي، الفروقات؟ من اكتشاف الظاهرة، لتفسيرها، للتحكم فيها! احنا هنا قُدّام عنصر واحد بس، احتاج لآلاف السنين. انت، يا عزيزي، لو عايز ترجع بالزمن، | Question | Masri | 218 |
وتحكُم العالم القديم، مش محتاج غير ولّاعة سخّان! "بس يا ، احنا كدا أمام عنصر واحد بس، البشر، ما تآخذنيش، لو مشيوا بهذه الوتيرة وهذا المعدّل، كان زمانهم محتاجين آلاف السنين عشان يكتشفوا كل حاجة حواليهم!" عزيزي، كلامك صح، عشان كدا، في القرن الـ17، هتحصل حاجة هتغيّر المعادلة دي بالكامل. | Statement | Masri | 210 |
"، اكتشاف جديد؟ ولّا اختراع ثوري؟" الاتنين، يا عزيزي، هيتم اكتشاف منهج جديد وثوري. لو رُحنا، يا عزيزي، لـ"أوروبا" في القرن الـ16، وسألنا على كُتُب الـBest Sellers مش هنلاقيها كُتُب الخرافات أو الأساطير، ولا إصدارات "المؤسسة العربية الحديثة"، وإنما هنلاقي كُتُب علمية بيقدّم أصحابها رؤية جديدة للعالَم والظواهر اللي بتحصل | Question | Masri | 232 |
فيه، رؤية، يا عزيزي، أساسها التجربة، الـExperimentation، تجربة بتقيس وبتفحص وبتدعبس، دي نظرية الدعبسة! يبقى الظاهرة طبيعية كدا، في حالها، لازم ندعبس فيها، دي المنهجية العلمية، منهجية الدعبسة! الدعبسة مش بس بتمتد على العالم المادي، ولكن الدعبسة كمان بتطول الأفكار القديمة السابقة، عندك مثلًا، واحدة من أهم كُتُب الـBest S... | Statement | Masri | 222 |
دي، كتاب حول دوران الأجرام السماوية، كتاب طلع سنة 1543، مؤلفه، يا عزيزي، هو "كوبرنيكوس". دا، يا عزيزي، الراجل اللي صدم البشر، وقام قايل لـ"الأرض": "انتي فاكرة نفسك مركز الكون؟ فوقي يا موهومة!" الراجل دا اكتشف إن "الأرض" بتدور، واحنا بندور معاها حوالين الشمس، هنا، يا عزيزي، البشر اتصدموا في | Question | Iraqi | 214 |
إحساسهم إن هما مش مركز الكون! كمان، عندنا كتاب "الكيميائي المتشكك "روبرت بويل"، الراجل دا، يا عزيزي، كسّر الخرافات الخيميائية القديمة، زي مثلًا إن انت تقدر تحول المعادن الرخيصة للمعادن النفيسة، عشان يظهرلنا العلم الكيميائي الحديث، العِلم القائم على التجربة، الـExperimentation، الدعبسة. عندنا كتاب تالت مهم، كتاب التشريح... | Statement | Masri | 238 |
اللي بدل ما يقولّك: "عم على راسنا، نسمع كلامه." قالّك: "لا، لا، لا، احنا هنروح ندعبس في الجثث." قرر إنه يشرّح شغل اللي سبقوه، الراجل، يا عزيزي، شمّر ومد إيده وبدأ يمارس التشريح، والجثة هي اللي تتكلم، مش الماضي، فبقت، يا عزيزي، الجثث هي اللي تتكلم، بس بطريقة طبيعية، مش | Statement | Masri | 195 |
بطريقة خارقة للطبيعة، ما بقتش تتكلم بالمعجزة، بقت تتكلم عن طريق المشرط. شايف البلاغة يا عزيزي؟ "الله أكبر عليك يا ! إيه البلاغة دي؟! ياه! يعني، انت قصدك إن الجثة أكثر حكمة من الماضي؟! آه! يا أخي، أبو على أبو يا أخي! إيه البلاغة دي يا ؟!" بفضل تجربة "فيسالياس"، | Question | Khaleeji | 200 |
البشرية هتوصل لاكتشاف الدورة الدموية، على إيد "ويليام هارفي"، كمان، هنفهم جسمنا أصلًا بيشتغل ازاي. "طب يا ، انت بلسانك قُلت إن الناس من زمان وهي بتجرب وبتدعبس، اشمعنى يعني تجارب الناس دي هي اللي انتشرت أوي كدا؟!" الانتشار دا له سبب وجيه جدًا، يا عزيزي، الكتب دي هتظهر في | Question | Masri | 199 |
ظل اختراع ثوري، اختراع بيُنسَبله الفضل الأول في ما يُعرف بـ"الثورة العلمية"، الثورة اللي غزت "أوروبا" من أول القرن الـ15. عزيزي المشاهد، اسمحلي أقدّملك المطبعة، مطبعة "جوتنبيرج"، حبيبتك، اللي بفضلها ما بقاش فيه سُلطة بعينها بتحكُم إيه الأفكار اللي يتم نقاشها، وإيه الأفكار اللي تنتشر، وإيه الأفكار اللي يتم احتكارها، | Statement | Khaleeji | 236 |
وإيه الأفكار اللي لها خصوصية، لأ، دا، يا عزيزي، كان بمثابة الـ"فيسبوك"، أي حد يقدر يقول رأيه، ما فيش ناشر، ما فيش محرر، ما فيش سُلطة، فالكتب، يا عزيزي، زي الـ"فيسبوك" دلوقتي يعني، عشان أقربهالك يعني، زمان، كانت جهات معيّنة بس هي اللي بتعمل. الكتب دي، يا عزيزي، مع انتشارها | Statement | Khaleeji | 206 |
كتاب ورا التاني، عمّالة تعمل صدمات للمجتمع، خُدلك صدمة معرفية في الفَلَك، "بوكسين" وعي في الأحياء، شلوتين إدراك في الكيميا! هنا، يا عزيزي، كان واضح إن هناك فكر جديد بيتم تشكيله، وطريقة جديدة تظهر بتحل محل طريقتنا القديمة اللي كنا بنبص بيها للعالم، طريقة هتغيّر نظرتنا لنفسنا وللعالم. الكتاب، يا | Statement | Masri | 222 |
عزيزي، وهو محور هذه الحلقة، اللي بيوصف هذا التغيير، وبيشرح ليه الكتب دي انتشرت وعملت الضجة الكبيرة دي، كان كتاب فريد من نوعه، اسمحلي، يا عزيزي، أقدملك كتاب الـ" الجديد"، للفيلسوف البريطاني "فرانسيس بيكون"، الكتاب، يا عزيزي، اللي ظهر سنة 1620. "طب يا ، أستاذ دا اخترع إيه؟ ولّا اكتشف | Question | Masri | 210 |
إيه؟!" الحقيقة، يا عزيزي، إن الكتاب دا ما فيهوش أي اختراعات معيّنة، ولا جاي يعملّك أي صدمات جديدة، أهميته جاية، يا عزيزي، من إنه بيشرح طريقة التفكير الجديدة، جاي يعرّف الناس ليه نموذج "كوبرنيكوس" كان صادم، وليه الخيمياء خذلتنا، ومش هنقدر نحوّل التراب لدهب، وليه الفكرة مهما كانت سائدة ومنتشرة، | Question | Khaleeji | 217 |
مش بالضرورة تكون صحيحة، والأفكار الصحيحة مش بالضرورة تكون منتشرة. لو ركّزنا، يا عزيزي، في اسم الكتاب، هنلاقي الـOrganom دي كلمة معناها الأداء أو الآلة، دي كلمة إغريقية من أيام "أرسطو"، أطلقوها على كُتُب علم المنطق بتاعته، لأن المنطق عند "أرسطو" هو أداة العقل، الـTool بتاعة الـBrain، "أرسطو" كان بيعتبر | Statement | Masri | 216 |
العقل هو الحَكَم المُطلَق، الحَكَم اللي بنحكُم بيه على كل القضايا، كان بيشوف إن العقل قاضي، والمطرقة اللي في إيده هي المنطق. "بلاغة تاني دي يا ، هه! ، انت بلغت كتير النهاردة أوي!" لسة تاني، فيه بلاغة جاية! "ما شاء الله يا ! بقيت شاطر في البلاغة، عقبال الأدب!" | Statement | Masri | 181 |
"أرسطو"، يا عزيزي، قالّك إن احنا هنبص في العالم اللي حوالينا بالعقل والمنطق، ونفسر بيهم كل الظواهر، هنستخدم المنطق، عشان نحسبها بالعقل. طب مش عايز يا عم "أرسطو" تجرب؟ نجيب حتة من العالم كدا، ونقعد نقسّمها ونلعب فيها، وندعبس ونشوف؟ "أرسطو" يقولّك: "لأ، مش محتاجين نجرب، لأن أصلًا التجربة هتكون | Question | Masri | 226 |
صحيحة بس على العينة على اللي معانا، اللي هنجرب عليها. احنا إيش عرفنا إن الحقيقة اللي هنطلع بيها من التجربة دي، صالحة في كل مكان وكل زمان؟" يعني، أنا لو اكتشفت إن التفاحة بتقع في المكان دا، إيش ضمنّي إنها تقع في "أمريكا"، إيش ضمنّي إنها لمّا تبقى برتقالة، هتقع | Question | Khaleeji | 191 |
برضه؟ ما هو دا اللي التجربة بتبيّنه. "أنا، كعم ، بأستخدم العقل والمنطق، الحاجات اللي هتضمنلي إن دا هيفضل مستمر مدى الحياة في أي مكان." | Question | Iraqi | 97 |
دا، يا عزيزي، اسمه... أو بالعربية، "الاستنباط". عمك "أرسطو" كان شايف إن طالما التجربة مش صالحة لأي مكان وأي زمان، إذًا التجربة ما لهاش لازمة، "مش معنى إن كل اللي شُفتهم بِجاع بيضا، إن ما فيش بجعة سودا، ما تقدرش تحسمهالي! لكن بالمنطق، أقدر أضمن إن الـ2 هتفضل أكتر من | Statement | Khaleeji | 197 |
الـ1. بالمنطق، الكل أكتر من الجزء. بالمنطق، العين ما تعلاش عن الحاجب." لأ، دا بالتجربة، بصراحة! العقل بس، كان شايف إن العقل بس هو اللي بيوصّلنا لكل حاجة. بصراحة، يا عزيزي، ما نقدرش نختلف إن "أرسطو" كان عنده حق، ما فيش معانا ما يضمن إن نتايج التجارب اللي بتتعمل النهاردة | Statement | Khaleeji | 197 |
في المكان دا، نقدر نعممها، المشكلة، يا عزيزي، إن هو حطلنا شرط قاسي أوي بتفكيره دا، يعني، آه، كلامك صح 100%، بس ممكن ناخد 50%، ونبقى كويسين برضه. مش عشان أحمي نفسي من الخطأ، ما أعرفش إيه ممكن يبقى صح. باستبعاد التجارب، أنا كدا هأعرف حقايق بسيطة جدًا، شوية حقايق | Statement | Masri | 194 |
بديهية ومنطقية عن العالم، معرفتي هتفضل محدودة! دا، يا عزيزي، الكلام اللي قاله "فرانسيس بيكون" بعد "أرسطو" بييجي 2000 سنة، "فرانسيس بيكون" قام قايلّه: "يا جماعة، انتم خسرانين إيه؟! ما تجرب يا أخي! جرب وشوف! انت يعني كنت وفلّست؟! ما تجرب! حتى لو ما فيش ما يضمن إن النتيجة ينفع | Question | Khaleeji | 208 |
تتعمم. خلّينا نطلّع نتايج، وبعد كدا نشوف، هنعممها ولّا هنخصخصها! بعد كدا، هنكتشف استثناءات وثغرات، ويمكن نعدّلها." اللي بيحصل، يا عزيزي، إن بعد سيادة منطق "أرسطو" أكتر من 2000 سنة، بييجي منطق جديد، تفكير جديد، طريقة مختلفة للتعامل مع الحقيقة، وما يُمكن أن يكون حقيقة، دا، يا عزيزي، ما يُعرف | Statement | Iraqi | 225 |
بالمنهج العلمي، وأنا هأزوّد من عندي، المنهج العلمي التجريبي، لغات! "بيكون" مثلًا هيكون من أوائل الناس اللي استخدموا كلمة Electric، | Statement | Masri | 89 |
وكل اللي كان يقصده بيها... فاكر لمّا كانت الناس بتجرب تحكّ الكهرمان في الصوف، فيلزق، بالرغم من إن الكهربا كظاهرة هي أعقد من كدا، بس التجارب في وقته كانت بسيطة، فضلت مع الوقت تتطور بالتدريج، واحدة واحدة، One By One، هو دا، يا عزيزي، اللي كان يقصده "فرانسيس بيكون"، نمشي | Statement | Khaleeji | 185 |
ورا التجربة، ولو ظهرت حاجة جديدة، نجرب من جديد. "ياه يا ! هو دا المنهج العلمي؟!" بالظبط، يا عزيزي، هو دا المنهج العلمي. "يا نهار أسود! يعني الموضوع كان محتاج كل الكتب والدعاية، والثورة الصناعية والثورة الكتابية والثورة العلمية، وجايبين المكوة، ونكوي الـ، ونحط مصادر، عشان تقولّي إن التجربة خير | Question | Masri | 203 |
دليل للمعلومة؟! مين اللي هيشكك في العلم يا أخويا؟! دا حتى المعمل بتاع العلوم اسمه ." عندك حق، يا عزيزي. بس انت، خُد بالك، بتقول كلامك دا في القرن الـ21، واقف على برجك العاجي، بتبص على البشرية من تحت، وبتنظّر، شايف العِلم وشايف إنجازات العِلم، بتستخدم ChatGPT، بتطير بالطيارة، بتعمل | Question | Iraqi | 203 |
مكالمات Skype مع واحد يبعد عنك آلاف الأميال، عمّال ترجّعني وتقدّمني، وتغير في سرعتي، وما فتحتش بُقّي! احنا في عصر العلم الحديث. بس أنا بأكلمك عن القرن الـ16، المنهج العلمي وقتها كان لسة مجرد اقتراح! طريقة تفكير جديدة، طرح، لسة مش عارفين هتؤدي لإيه، لسة العِلم ما كانش باين إنجازاته. | Statement | Masri | 207 |
لكن "فرانسيس بيكون" كان بيدّعي إن طريقته الجديدة في التفكير هتعمل معجزات، | Statement | Masri | 54 |
ولكن نوع مختلف من المعجزات، نوع جديد. | Statement | Masri | 25 |
"فرانسيس بيكون"، يا عزيزي، قالّك: "خُد، تعالى هنا يا إنسان، تعالى... نقول تاني؟ نقول تاني. "لا يُمكن أن تأمر الطبيعة، إلا إذا أطعتها." يعني إيه؟ يعني، لا يُمكن السيطرة على الطبيعة، إلا بفهمها. يعني إيه؟ يعني، يا عزيزي، أي كلام عن خوارق الطبيعة، من غير ما نفهم قوانين الطبيعة، هو | Question | Khaleeji | 207 |
كلام استثنائي، معجزات غير قابلة للتكرار، ما أقدرش كمجتمعات بشرية أعمل حسابي على دا. اقتراح "بيكون" كان إننا ممكن نعمل معجزات أو خلّينا نقول عليها Breakthroughs، اختراقات قابلة للتكرار، ودا عن طريق السيطرة على الطبيعة، خُد مثلًا عندك إن حد يمشي على الميّه أو يطير في الهوا، دي حاجات الإنسان | Statement | Masri | 204 |
آمن إنها ممكن تحصل في العصور الوسطى، حتى لو دا حصل قُدّام عينك، فانت مش هتعرف تكررها! هنا، يا عزيزي، "بيكون" بيقولّك إن دي معجزة ما تفيدش غير صاحبها، ممكن يبقى ليها معنى أو مدلول، ولكنها غير قابلة للتكرار، هنا، فهم قوانين الطبيعة مهم، لأنه ممكن يخلّينا في يوم نطير | Statement | Masri | 202 |
في الهوا، ويخلّينا في يوم نمشي على الميّه، لو بدأنا نفكر ازاي نستخدم القوانين دي في الوصول للهدف دا. تاني، يا عزيزي، دا قبل اختراع الطيارة والغواصة، والمحركات بجميع أنواعها، الكلام دا بالنسبالنا كان جديد وثوري وقتها. إنسان العصور الوسطى كانت الطبيعة عنده مرادف للقسوة والعشوائية وغياب النظام، انت، بسم | Statement | Masri | 215 |
الله، ما شاء الله، دلوقتي بقيت عارف قوانين الطبيعة، والأرصاد الجوية قادرة تعمل تنبؤات على بُكرة وبعده، ويمكن كمان بعد شهر، ما عرفناش كل حاجة عن الطبيعة، بس بنحاول نفهمها، بخطوات، بمحاولات، بتجارب، بدعبسة. "فرانسيس بيكون"، يا عزيزي، كتابه لمّا نزل، كسّر الدنيا، الـ" الجديد"، بسم الله، ما شاء الله، | Statement | Khaleeji | 220 |
كان بيتخطف خطف، "بيكون" بدأ يلمس تقبل الناس لأفكاره الجديدة، لدرجة إنه بدأ يكتب ويحضّر لمشروع جديد. "ياه يا ! أكيد هييجي بالـ اللي أجدد من الجديد، صح؟!" لأ، يا عزيزي، هيعمل رواية. "مش المفروض يا إن هو بقاله فترة بيحاول يقولّنا نتخلص من التفكير الخرافي والخيال وكدا، ونركّز في | Question | Masri | 198 |
الواقع ونجربه وندعبس فيه؟! إيه اللي خلّاه يقلب تجاري فجأة؟!" يا عزيزي، دي ليست رواية خيالية خالص، دي رواية "بيكون" بيتصور فيها مجتمع تخيلي، مجتمع بيتبنى المنهجية العلمية. "آه يا ، انت تقصد زي كدا ما عمل كدا في ." الله! إيه الحلاوة دي؟! أنا مش مصدّق نفسي! الدكتور "زكي | Question | Masri | 198 |
نجيب محمود" بيتفرج على برنامج "الدحّيح"! أيوة، يا عزيزي، بالظبط، زي "المدينة الفاضلة" لـ"أفلاطون". "بيكون" بيسمي روايته " الجديدة"، وبيتصور إنها مدينة خيالية شبه قارة "أطلانتس" المفقودة، مدينة ممكن تتوجد في الحقيقة، وتتشكل باستمرار الاكتشافات، نفضل نستكشف حاجات أكتر، فنبنيها، وكمان، بتبني منهجه التجريبي في العِلم. "بيك... | Statement | Masri | 253 |
الاكتشافات العلمية اللي فيه ما بتحصلش بالصُدفة، ولكن عن طريق مؤسسات دورها في الأساس البحث العلمي. في الوقت دا، يا عزيزي، الجامعات كانت مجرد تجميعة للأفكار والنصوص القديمة، لم يكن هناك بحث علمي، العلماء المميزين كانوا بيشتغلوا بشكل فردي، نادرًا ما حد بيدعمهم، فين وفين لمّا يطلع رجُل دولة مستنير، | Statement | Khaleeji | 213 |
تاجر مستنير، أي راجل مستنير يدعمه! دا غير إن منطق "أرسطو" نفسه كان مسيطر، والسيطرة دي نادرًا ما كانت بتنتج أي معرفة جديدة، زي ما شرحتلك. أما بقى فكرة المؤسسات العلمية اللي بتعتمد على التجريب، وواخدة منه منهج علمي، ما كانتش موجودة، ولكن "بيكون" تخيلها، واتخيل طريقة شغلها وتعاون المؤسسات | Statement | Khaleeji | 213 |
العلمية والعلماء من كل جنسيات العالم، عشان ينتجوا هذه المعرفة، بهدف إنتاج المعرفة، المعرفة اللي هتكون عالمية، لأنها بنت التجربة، التجربة اللي بتحسّن من نفسها كل مرة، التجربة، اللي المفروض يعني، إنها ما بتشوفش لا هويات ولا "جندرات" ولا "أيديولجيات" ولا أجندات، المفروض يعني! التجربة المفروض إنها تدّينا خبر صادق | Statement | Khaleeji | 211 |
عن الطبيعة، بصرف النظر عن أفكارها السابقة. للأسف، يا عزيزي، "فرانسيس بيكون" بيموت، قبل ما يكمّل روايته، وطبعًا قبل ما يشوف علمه في مجتمع حديث قبل ما يطبق المنهج العلمي. أفكار "بيكون"، يا عزيزي، ما بيعطّلهاش الموت، برغم إن رواية " الجديدة" مش كاملة، إلا إنها بتتنشر، وبتنجح نجاح كبير، | Statement | Khaleeji | 215 |
والناس بتقبل أكتر على أفكار "بيكون". بعد، يا عزيزي، وفاة "بيكون" بفترة قصيرة، بدأت واحدة من بنات أفكاره تخرج للنور. "لوحدها يا ؟!" لأ، يا عزيزي، اطمن، ما تقلقش، كانت خارجة مع إرهاصات وعي. "يا ، خلاص، طالما خارجة مع صاحبتها، تمام! انت عارف، الأنا الأعلى بتقفش!" المهم، يا عزيزي، | Question | Iraqi | 205 |
بنات أفكار "فرانسيس بيكون" بتخرج للنور، أفكار "فرانسيس بيكون" بتنتشر وبتوصل للناس، لمّا مجموعة من العلماء الإنجليز المتأثرين بأفكاره، أسسوا مع بعض أول وأشهر جمعية علمية، "الجمعية المَلَكية" في "لندن"، جمعية مبادئها العلمية هي التجريب والملاحظة، كطريقة لإنتاج معرفة علمية جديدة، "احنا مش هنجمّع نصوص قديمة، ولا هنعيد إنتا... | Statement | Masri | 244 |
قديمة، عايزين معارف جديدة يا بيه!" طبعًا، دي أفكار "فرانسيس بيكون". واحد من الأعضاء المؤسسين للجمعية اللي هو واحد من أشهر علماء الكيميا في القرن الـ17، عمك "روبرت بويل"، اللي نشر كتاب "الكيميائي المتشكك" اللي قُلتلك عنه، قال في بداية كتابه إنه مدين لـ"فرانسيس بيكون"، وأفكاره اللي ساعدته إنه يطور | Statement | Masri | 213 |
فهمه للكيميا، "جون ويلكينز"، وهو فيلسوف ورجُل دين كبير، كان أول سكرتير للجمعية المَلَكية، وكان مؤمن جدًا بالتعاون بين العلماء من جميع الجنسيات، الكلام اللي نادى بيه "فرانسيس بيكون" لازم البشرية تتحد، عشان تعمل عِلم مع بعض، | Statement | Khaleeji | 163 |
علماء من كل الجنسيات هدفهم سلام "الأرض". "، ما تآخذنيش، عندي سؤال ليك، دا كان متخصص في إيه؟! معلش يعني، عمّال يتكلم في العِلم رايح وجاي، هل هو عالم؟ هل هو كيميائي؟ هل هو فيزيائي؟ ولّا هو راجل دين؟" عزيزي، خلّيني أقولّك المفاجأة، "فرانسيس بيكون" لم يكن متخصص في أي | Question | Maghrebi | 200 |
حاجة من الحاجات دي، زيي كدا، هو مجرد شخص بسيط، بينتقد الأفكار ويشتبك معاها، وبيقترح أفكار جديدة لتحسين المعرفة الإنسانية. وبرغم إنه مش متخصص، إلا إن علماء كتير في مجالات مختلفة، استفادوا كتير من طريقته. وفي الجلسات الأولى للجمعية الملكية، تمت الإشارة لكتاب "فرانسيس بيكون" الـ" الجديد" باعتباره دليل ومرشد | Statement | Masri | 217 |
لتوجهات الجمعية العلمية، "دا الدستور بتاعنا." بل إن خطاب افتتاح الجمعية الملكية استخدم نفس لغة ومصطلحات "بيكون"، اللي كانت بتدور حوالين فكرة السيطرة على الطبيعة، من خلال فهم قوانينها، الجمعية كمان بَنِت مختبرات علمية وتجريبية مستوحاة من مدينة "بيكون" الخيالية، "أطلانتس" الجديدة. حلم "بيكون" اتجسد بعد سنين من وفاته، هنا... | Statement | Masri | 226 |
يا عزيزي، هناك سؤال مهم، إيه اللي حصل قبل "فرانسيس بيكون"، وبعد "فرانسيس بيكون"؟ الراجل دا عمل إيه في الناس؟ عمل إيه في المجتمعات؟ عمل إيه في الإنسانية؟ من بعد، يا عزيزي، ظهور "فرانسيس بيكون"، ظهرت المؤسسات، الميزة اللي هتحول منهج "فرانسيس بيكون" لثقافة كاملة، ثقافة بتحكم المجتمع العلمي. "طب | Question | Masri | 218 |
ودا يا كان مهم في وقته؟!" طبعًا، يا عزيزي، كان مهم. ما أنا خلّيني أفاجأك للمرة التانية، وأقولّك ببساطة، إن المنهج التجريبي ليس فكرة جديدة، ولا "فرانسيس بيكون" هو اللي مخترعها، الفكرة نفسها ظهرت قبل "بيكون" بقرون، ولكن بشكل فردي، وليس مؤسسي. بنشوف مثلًا حد زي "الحسن بن الهيثم" اتكلم | Question | Khaleeji | 217 |
عنها، قبل "بيكون" بكام؟ بـ600 سنة. "الحسن بن الهيثم" كان استثناء في عصره، استخدم حاجة مثلًا زي المنهج التجريبي، اللي اتكلمنا عنه، في علم البصريات، وأسّس لأهم مبادئه. تاني، يا عزيزي، قبل "بيكون" بـ600 سنة. للأسف، يا عزيزي، فكرة "الحسن بن الهيثم" ما كملتش من بعده، ودا ليه؟ بسبب غياب | Question | Khaleeji | 211 |
المؤسسات. مشكلة المؤسسات العلمية القديمة إنها فضلت مجرد مراكز للبحث عن نصوص وترجمتها وإعادة شرحها، زي مثلًا "بيت الحكمة" في "بغداد"، اللي كان موجود في القرن التامن والتاسع والعاشر، وجامعات العصور الوسطى في "أوروبا"، جامعات زي جامعة "بولونيا" و"باريس" و"أكسفورد"، في القرون اللي بين 12 و15، جامعات ومراكز كانت مهمة | Statement | Masri | 224 |
في وقتها، وقدّمت برامج لتدريس الفلسفة والعلوم، ولكن الطريقة كانت الاعتماد على النصوص، وليس إجراء التجارب، وبمنطق أرسطي، وليس بالمنهج العلمي. الحقيقة، يا عزيزي، إن "فرانسيس بيكون" كان حظه أوفر بكتير من "الحسن بن الهيثم"، وكمان، كان حظه أحسن بكتير من أي محاولات تجريبية قبله، لأن أفكاره لقت طريقها في | Statement | Masri | 219 |
الانتشار بشكل مؤسسي، التلاميذ اللي اتأثروا بيه، شالوا منهجه وقرروا إن هما يعمموه في كل العلوم والتخصصات. أداة "بيكون" الجديدة اللي منحها للعلماء انتشرت بالفعل بينهم، وظهر جيل جديد بيفكر بطريقة "فرانسيس بيكون"، وطبعًا، بعد إنشاء الجمعية المَلَكية في "لندن"، ونظرًا للمنافسة التاريخية المعروفة بين "إنجلترا" و"فرنسا" في هذ... | Statement | Khaleeji | 241 |
ما بيعدّيش 6 سنين لحد ما بييجي المَلِك "لويس الـ14" في "فرنسا"، ويؤمر بإنشاء المَلَكية الفرنسية للعلوم، "اشمعنى الإنجليز يعني؟! ولّا الفرنساوي قليل؟! هما اعتمدوا على المنهج التجريبي، على فكرة، احنا كمان بنعرف نعتمد على المنهج التجريبي." والحقيقة، يا عزيزي، إن كان هناك تعاون ومراسلات بين العلماء الإنجليز والعلماء الفرنس... | Question | Khaleeji | 243 |
دا اللي خلّى الملك "لويس الـ14" يدعم الاتجاه العلمي الجديد، واتأسست الأكاديمية الفرنسية على مبادئ البحث العلمي والتعاون بين العلماء. "جون ويلكينز" سكرتير الجمعية الملكية في "لندن" كان بيراسل العلماء المؤسسين في "فرنسا"، ويدّيهم إرشادات عن الجمعية ونشاطها، حتى "روبرت بويل" ابن الجمعية الملكية كان زميل مراسلة لـ"أنطوان ل... | Statement | Iraqi | 233 |
بقى من أهم أعمدة الأكاديمية الفرنسية، ولو ما تعرفش، يا عزيزي، هو واحد من أهم علماء الكيميا في التاريخ، واللي بالمناسبة، اتقطعت رقبته في الثورة الفرنسية! "لافوازييه" دا، يا عزيزي، صاحب قانون بقاء الطاقة، إن الطاقة لا تفنى ولا تُستحدَث من عدم. بالطريقة دي، شُفنا أفكار "بيكون" وهي بتسافر عبر | Statement | Masri | 207 |
البلاد، وأحلام "بيكون" في المؤسسة العلمية بيتبناها ملوك وأباطرة. "أباطرة زي مين يا ؟!" زي "نابليون بونابرت". "نابليون"، يا عزيزي، اتولد بعد 100 سنة من إنشاء الأكاديمية الفرنسية للعلوم، وبعد استقرار المنهج التجريبي، اللي كان لسة مجرد اقتراح في عصر "فرانسيس بيكون". فكرة "نابليون" عن العلم اللي اتعلمها، إنه يجب | Question | Iraqi | 227 |
أن يكون مؤسسي، عشان كدا، لمّا احتل "مصر"، عمل على طول "المَجمَع العلمي المصري"، وكان ناوي إن دا يبقى امتداد، أو زي ما تقول، فرع كدا للأكاديمية الفرنسية للعلوم، "نابليون" ما كانش يعرف غير الطريقة دي لعمل بحث علمي، وطبعًا، جاب معاه علماء فرنسيين في الحملة، عشان يحققوله الهدف دا، | Statement | Khaleeji | 208 |
علماء من الأكاديمية الفرنسية للعلوم، اللي هي اتأسست على مبادئ "فرانسيس بيكون" زي ما قُلنا. فهمت، يا عزيزي، أنا عايز أقولّك إيه؟ إن أفكار "فرانسيس بيكون"، حمدًا لله على السلامة يعني، وصلت "مصر". "نابليون"، يا عزيزي، هيحرص على دعوة المشايخ وكبارات المجتمع المصري، للمَجمَع العلمي عشان يعاينوا ويشوفوا بنفسهم التجارب | Question | Khaleeji | 234 |
العلمية. وفي كتابه "تاريخ الفكر المصري الحديث"، بيقول "لويس عوض" حادثة في هذا السياق، بطلها الكيميائي الفرنسي "كلود لويس بيرتولييه"، اللي قدّم للمشايخ تجارب علمية للكهربا والكيميا الحديثة، ورّاهم ازاي المفرقعات ممكن تشتغل، ولكنه اتفاجئ بالشيخ "خليل البكري" بيقولّه: "طب انت دلوقتي تقدر تكون في و في نفس الوقت؟" هنا، | Question | Masri | 234 |
"كلود" بصّله وسكت، مش فاهم السؤال دا، "إيه دا؟! ازاي يعني؟!" ساعتها، رد الشيخ "خليل" بحسم وقالّه: "عرفت بقى إنك مش ساحر؟" الشيخ "خليل" هنا كان بيقصد أهل الخطوة والأولياء، اللي بكرامة أو بمعجزة يقدروا يكونوا موجودين في مكانين في نفس الوقت. المفارقة، يا عزيزي، إن الكرامات دي موجودة في | Question | Masri | 208 |
تراث "بيرتولييه" الثقافي، وهو رجُل مسيحي، وفي واحدة من حكايات السيدة العذراء، هتكون هي في "فلسطين"، وهتظهر للحواري "يعقوب" في "إسبانيا"، عشان تؤمره إنه يبني كنيسة، كنيسة موجودة لحد النهاردة باسم "كاتدرائية سيدة العمود"، "طب يا طالما فاهم فكرة الكرامات دي، ليه ما عرفش يرد على الشيخ؟" عايز رأيي يا | Question | Masri | 222 |
عزيزي؟ دي لحظة مثالية في التاريخ، لحظة بنوصف فيها ازاي منهج التجربة، أو منهج "فرانسيس بيكون"، بيواجه منطق المعجزة اللي سبقه، "بيرتولييه" ببساطة ابن المدرسة التجريبية، ممكن يكون مسيحي مخلص، ومؤمن بالمعجزات وكل حاجة، ولكنه فاهم إن المَجمَع العلمي هو مكان بنفهم فيه قوانين الطبيعة، عشان الإنسان يقدر يخلّيها تطيعه، | Question | Masri | 229 |
ويقدر يسيطر عليها في مصلحته، في الوقت اللي كان الشيخ اللي قُدّامه بيكلمه على قوانين خارقة للطبيعة، صعب تتكرر، الفكرة اللي "بيكون" سابها من زمان، وقرر إنه يوجهنا، عشان نستخدمها في فهم قوانين الطبيعة، بدل انتظار الكرامة أو المعجزة. ولذلك، يا عزيزي، اللي عمله "بيرتولييه" قُدّام الشيخ "البكري"، لم يكن | Statement | Khaleeji | 218 |
معجزة أو سحر، ولا حتى فيه تحدي للطبيعة، بالعكس، دا كان قمة الخضوع لقوانينها، "بيرتولييه" لم يكن ساحر، لكن الشيخ "البكري" افتكر إن هو بيدّعي السحر، عشان كدا، حاكمه بمنطق المعجزات، وطلب منه معجزة في التو واللحظة. عشان كدا، "بيرتولييه" هنّج من الراجل، وما عرفش ازاي يتواجد في "القاهرة" و"مراكش" | Statement | Masri | 214 |
في نفس الوقت! هنا، يا عزيزي، نقدر نفهم ثورة "فرانسيس بيكون"، نفهم جوهرها، إنها تغيير في منهجية التفكير، وكمان، تغيير في طريقة التعامل مع الطبيعة وعشوائيتها، بإننا ندوّر على القوانين بدل ما نفسرها بمعجزة، ونحاول بمنتهى التواضع إننا نكون علماء، بنجرب باجتهاد ومثابرة الهدف منها هو التفسير، مش إعجاز المتفرجين | Statement | Khaleeji | 225 |
طول عمري بأسمع قصة الأمير والفجير اللي بيبدّلوا مع بعض، بس أول مرة أشوف حد مغفّل عايز يعمل كدا فعلًا! - مغفّل؟! - لأ، قصدي أني، بأضحّي بحياة الفلّاح الهادية الجميلة! إلّا جولّي صحيح، مَرَتك حلوة؟ ملكة جمال "باريس" 1920. حاجة صعبة جوي! إلّا جولّي، جصرك عامل ازاي؟ 22 ألف | Question | Masri | 204 |
فدان من الدهب والمرجان والياقوت، والسراير اللي من الحرير. ادعيلي بجد. دا هيبقى اختبار! والله! اختبار صعب! وانت بقى يا "محسن"، احكيلي بقى عن حياتك البسيطة، وبيتك البسيط. مبدئيًا، أني ما عنديش بيت، - أني Homeless. - حلو! يعني، في أحضان الطبيعة. طب لمّا بتنام، بتنام على إيه؟ بأنام على | Question | Masri | 200 |
مرتبة حقيرة كلها بَقّ! مش لازم أنام على المرتبة، ممكن أنام على الأرض. فيها بَقّ برضه. عمومًا، تجربة إنسانية، ولازم أمر بيها. أمّال لو شُفت مَرَتي بقى! مراتك؟! مالها مراتك؟! تجربة إنسانية برضه، ولازم تمر بيها! "محسن"، أنا حاسس إن أنا، بصراحة، اتسرّعت شوية، أظن كان حلم ساذج، إن الواحد | Question | Masri | 214 |
يتصور إن السعادة بتيجي من الفقر والجربعة! هه! "محسن"، ولا! انت يا "محسن"! يا أخينا! أنا مش مبسوط في حياتي. انت مبسوط في حياتك؟ بُص... مش هأحكيلك عن مراتي. مالها؟! تجربة إنسانية، لازم تمر بيها! الله! شامم ريحة معاناة! شامم ريحة معنى! | Question | Masri | 171 |
يلّا نبدّل. أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في ليلة 28 أكتوبر سنة 1910، بيخرج راجل عجوز في عز البرد من قصره الضخم الكبير، يتسحّب بهدوء وسط جناينه الواسعة، اللي مساحتها، يا عزيزي، بتعدّي الـ4000 فدان، الضباب مغطي السما، والسكون بيلف | Statement | Sudanese | 212 |
المكان، ما فيش أصوات غير صوت رجلين الراجل العجوز. الراجل، يا عزيزي، في التمانينات من عمره، المفروض يعيش في راحة، بعد سنين عاشها من الشهرة والنجاح والتحقق، لكن الليلادي، يا عزيزي، هو ماشي لوحده، مش معاه غير شنطة صغيرة في إيده، ما بيبصش وراه، وهربان من كل القصر دا، هربان | Statement | Khaleeji | 188 |
من كل حاجة! مش بس هربان من القصر، دا هربان من عيشته، دا هربان من الشهرة، دا هربان من النجاح! الراجل، يا عزيزي، بيفضل ماشي لغاية ما يوصل لرصيف صغير لمحطة قطر، ويقعد هناك ويفضل مستني، مش مستني حد معيّن، أو رايح لمكان محدد، هو عايز أي مكان، المهم يبقى | Question | Masri | 179 |
بعيد عن هنا. تخيل، يا عزيزي، في يوم تصحى، تلاقي نفسك عندك كل حاجة، قصر ضخم في قلب "روسيا"، شبابيكه بتطل على أراضي ملكك ما بتخلصش، الأشجار في جناينك عمرها أقدم من أي ذكرى عندك، ولكن دا مش كل حاجة لسة. "، خُد بالك، اتعلم الدرس داهو، الفلوس ليست كل | Statement | Masri | 183 |
شيء. الراجل دا ممكن يبقى حزين لأن مراته خانته مع أعز أصدقائه، صحته مش كويسة، في النازل الفترة دي، ممكن تكون شخصيته غير سوية، فدا مأثر على علاقته الاجتماعية، الناس كلها ليست معفنة زيك يا ، لمّا تمتلك المال هتصبح سعيدة!" خلّيني أقولّك، يا عزيزي، إن هذا الرجل، مش مجرد | Statement | Masri | 199 |
رجُل غني، عنده قصر منيف، دا، يا عزيزي، مش مجرد إنسان عادي، دا أسطورة، أعماله الأدبية تحف خالدة، اسمه بيتقال في كل مكان بوصفه أعظم كاتب في "روسيا"، مش "روسيا" بس، دي شهرته عدّت كل حدود بلده، بيتذكر النهاردة في برنامج موجود على الـ"يوتيوب"، وبقى رمز عالمي للعبقرية. تخيل، يا | Statement | Masri | 197 |
عزيزي، تبقى دي حياتك، أحسن من أحسن حلم عندك، انت في هذا الحلم مَلِك متوج، شخص غني ومشهور وأرباح كُتُبك خيالية ومراتك بتحبك، Best Seller طول السنة، بس مع كل دا، تحس في لحظة إن دا كله سراب! الشهرة والفلوس كدبة كبيرة! انت لا زلت حزين، لا زلت مش مرتاح، | Statement | Masri | 180 |
الفراغ جواك بيكبر كل يوم عن التاني، المشكلة، اللي بتزيد من حزنك إنك تمتلك كل شيء، لماذا أنت لست سعيد؟! دا، يا عزيزي، بالظبط اللي حصل لبطل حلقتنا، الأديب الروسي "تولستوي"! "تولستوي"، يا عزيزي، هو الأديب الكبير صاحب رواية "الحرب والسلام"، ملحمة، وصاحب أيضًا الرواية المعروفة "آنا كارنينا"، "تولستوي" في | Question | Masri | 217 |
لحظة شك رهيبة، لقى نفسه بيسأل: "إيه الهدف من كل دا؟ هل الشهرة والفلوس كفاية عشان نحس بالسعادة؟ ولّا كل دا وهم كبير؟!" أسئلة كانت بتنهش فيه من جواه، كل إجابة بيوصلّها، بتزود من حيرته أكتر وأكتر، الناس حواليه مش فاهمين، ازاي رمز الأدب الروسي يحس بكدا! قد تظن إن | Question | Masri | 191 |
دي مشكلة جاية جديد يعني، الراجل بقى كبر في السن، وابتدا يبقى عنده الأفكار الوجودية دي، إلا إن انت تكتشف إن "تولستوي" بيصارع هذه الأفكار بقاله أكتر من 30 سنة، لحد ما وصل لسن 82، وقرر إن هو يرحل، يمشي، يسيب وراه القصر والعيلة والشهرة والمجد وكل حاجة، يركب أول | Statement | Masri | 180 |
قطر يقابله، من غير ما يحدد سكته، كأن فيه سر بيحاول يكتشفه لوحده، سر مستني في محطة بعيدة ومهجورة، وسط برد وضباب، محطة هو نفسه مش عارف مكانها فين، ورحلته مش عن الأدب أو عن المجد، بل رحلة بتدور حوالين سؤال يبدو بسيط، لكن إجابته أصعب من أي حاجة في | Statement | Masri | 174 |
الدنيا، إيه هو معنى الحياة؟ سؤال، يا عزيزي، عشان نجاوبه، لازم نرجع للبداية، لشباب "تولستوي" وشباب "روسيا". "روسيا" في القرن الـ19 كانت مسرح كبير، بس ما كانتش مسرح لكل الناس، النبلاء كانوا قاعدين فوق في البلكون بيتفرجوا ويضحكوا، بينما الفلّاحين قاعدين تحت، ما بيتفرجوش، وإنما شايلين خشبة المسرح نفسه، والعرض | Question | Khaleeji | 227 |
على كتافهم، كل أمور الدنيا ماشية بفضلهم. "روسيا" في هذا الوقت كانت إمبراطورية عظمى، مجد هذه الإمبراطورية بيدفع تمنه الفلّاحين، أو ما عُرف وقتها بنظام الأقنان، الـSerfdom، الأرض، يا عزيزي، والفلّاح بيتباعوا مع بعض، يعني، عندي حتة أرض 2000 فدان بفلّاحينها، لو أنا مضيت الراجل، الفلّاحين دُول بتوعه، الفلّاحين وقتها | Statement | Khaleeji | 230 |
كانوا جزء من ممتلكات الرجل النبيل مالك الأرض، لو اتزنق في قرشين، يفك أزمته بـ4 فلّاحين! "معلش يا كابتن والله، مش معايا فكة، تاخد فلّاح؟!" في الأجواء دي، اتولد "تولستوي" لعيلة نبيلة عندها قصور، عندهم أراضي من بينهم الضيعة اللي مكتوبة دي، "ياسنايا بوليانا"، دي، يا عزيزي، كانت واحدة من | Question | Masri | 206 |
أهم الأراضي اللي عندهم، "تولستوي" ورثها في سن الـ19 سنة، مساحة الأرض دي 4000 فدان، وكان بيمتلك معاها، زي ما فهّمتك، 350 فلّاح، أو كما يُسمّى في هذا الوقت، عبيد من الأقنان. "تولستوي" في شبابه كان صورة من الأرستقراطي المرفّه، حياته كلها سهر وستات، تقولش حياة "أحمد سعيد عبد الغني"! | Statement | Khaleeji | 198 |
Subsets and Splits
No community queries yet
The top public SQL queries from the community will appear here once available.